Diari Oficial de la Generalitat Valenciana


Sumari del DOGV 4120, del 05-11-2001 (2001/9958)

Notificació a la senyora Carmen Zanón García de la resolució del recurs d'alçada dictat en l'expedient sancionador número F-8/1998.
-----------------------------------------------------------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9958


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Carmen Zanón García de la resolució del recurs d'alçada dictat en l'expedient sancionador número F-8/1998. [2001/S9958]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Carmen Zanón García, Famval, SL, pl. Constitució, 3 (12756 Castelló) la resolució del recurs d'alçada amb el número de referència interna R-139/2001.
  
Resolució
  
Examinat el recurs d'alçada formulat per la senyora Carmen Zanón García en representació de la mercantil Famval Construcciones, SL, contra la resolució del Servei Territorial d'Arquitectura i Habitatge de Castelló, en l'expedient sancionador número F-8/1998.
  
Antecedents de fet
  
Primer. El Servei Territorial d'Arquitectura i Habitatge de Castelló va instruir diligències contra la mercantil Famval Construcciones, SL, per incompliment de la realització de les obres segons la sentència de 28 d'abril de 2000, del Jutjat Contenciós Administratiu número 2 de Castelló, que li imposa una multa coercitiva de 100.000 PTA., mitjançant resolució del dit organisme de 16 de febrer de 2001.
  
Segon. Contra la dita resolució, interposa un recurs d'alçada, la senyora Carmen Zanón García en representació de la mercantil Famval Construcciones SL, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que disposen els articles 107, 110, 114, 115, i 117, de la LRJAP i PAC, quant a l'admissió i tramitació del recurs d'alçada.
  
Tercer. Presenta al·legacions el recurrent en què manifesta que procedeix declarar la nul·litat de la resolució recorreguda en la qual se li imposa una multa coercitiva de 100.000 PTA., i manifesta que ha sol·licitat la paralització de l'expedient per haver arribat a un acord amb la comunitat de propietaris per a la reparació de les deficiències.
  
Consta en l'expedient la sol·licitud de paralització de l'execució de l'expedient per acord amb la comunitat per a realitzar les obres ordenades, i no procedeix la imposició de la multa coercitiva ja que no hi ha incompliment en donar-se la dita situació, per la qual cosa no hi ha causa de sanció i es procedeix a l'estimació del recurs amb revocació de la resolució recorreguda.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat per la senyora Carmen Zanón García en representació de la mercantil Famval Construcciones, SL, contra la resolució del Servei Territorial d'Arquitectura i Habitatge de Castelló, de data 16 de febrer de 2001, que queda revocada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.